Ca și în celelalte spectacole, Ana Mărgineanu și Peca Ștefan sînt generoși în crearea unor partituri consistente pentru actori: Mihaela Rădescu în rolul divei prețioase, Ștefan Lupu pe post de Marius Manole, Silvana Mihai ca tînără aspirantă la gloria teatrului fac personaje caricaturizate; Virgil Aioanei în rolul unui șef de poliție, oarecum ratat și oarecum infractor, Alina Petrică – o moldoveancă (delicios accent), puțin minoră și puțin abuzată, Marian Oltean ca reprezentant al Vasluiului fotbalistic, Ilinca Manolache în rolul unei adolescente mai mature decît părinții săi, Maria Ploae și Gheorghe Visu, protagoniștii unui divorț de cursă lungă, funcționează cu toții pe plan realist.